Informare drepturi și obligații persoana cu handicap

(*conform prevederilor Legii 448/2006 -republicată, cu modificările si completările ulterioare)*

**MINORUL CU HANDICAP GRAV**

* **prestaţii sociale\*** – în cuantum lunar de 397 lei (60% din indicatorul social de referinţă);

*\*minorii cu handicap instituționalizați în centre de stat nu beneficiază de prestații sociale*

* În cazul încadrării “grav cu asistent personal”, **indemnizația de însoțitor** va fi acordată după transmiterea cererii de **opțiune**, potrivit prevederilor art. 42, alin. 5 din Legea nr. 448/2006, la adresa de email indemnizatieinsotitor@dgaspc3.ro sau depusă la sediul DGASPC sector 3 - Bd.1 Decembrie 1918 nr.12-14, parter- Serviciul Evidenta si Plata Prestatii Sociale;
* alocație dublă de stat - detalii la alocatii@dgaspc3.ro
* Copiii cu handicap de tip HIV/SIDA beneficiază de o alocaţie lunară de hrană, calculată pe baza alocaţiei zilnice de hrană stabilite pentru consumurile colective din unităţile sanitare publice;
* **facilități** (se acordă de la DGASPC sector 3 cu data de 1 ale lunii următoare depunerii solicitării scrise pe cale electronică sau la sediul instituției):
* **card legitimație de parcare**- valabil în locurile special amenajate, nu pentru parcările de reședință;
* **legitimaţie transport urban de suprafață STB** – valabilă si recunoscută pe întreg teritoriul României. Persoanele cu handicap/ asistenții personali ai acestora, care dețin legitimații STB emise în baza altor prevederi legale, nu le pot cumula;
* **decont lunar abonament Metrorex** - cu număr nelimitat călătorii;
* **opțiune între gratuitatea transportului interurban** (feroviar, rutier sau naval pentru transport fluvial) pentru **24 călătorii** pe an calendaristic pentru minorul cu handicap grav si insotitorul acestuia **sau decont carburant** pentru autoturismul aflat in proprietatea părintelui, tutorelui sau persoana care se ocupă de creşterea şi îngrijirea copilului cu handicap grav, in limita de **1.500 lei** anual;
* **legitimație pentru dizabilitate** - valabilă si recunoscută pe întreg teritoriul României;
* **card european de dizabilitate** - dă dreptul persoanelor cu dizabilități la acces gratuit la evenimente culturale, sportive și de petrecere a timpului liber, detalii pe [www.dizab.eurocard.gov.ro](http://www.dizab.eurocard.gov.ro) ;
* **scutire de la plata tarifului de utilizare a reţelei de drumuri naţionale**, pentru autoturismele aflate în proprietatea reprezentantilor legali sau asistentului personal al copilului cu handicap grav, dupa caz - **rovinieta** se eliberează cu valabilitate anuală - scutirea se aplica pentru un singur autoturism deținut de persoanele îndreptățite;
* **Persoana/ familia care are în îngrijire un copil cu handicap grav beneficiază de suportarea dobânzii pentru creditul contractat** pentru achiziţionarea unui singur autovehicul şi pentru adaptarea unei locuinţe, conform nevoilor individuale de acces, cu condiţia plăţii la scadenţă a ratelor creditului, dar şi cu condiţia ca valoarea creditului să  nu depăşească 10.000 euro, iar restituirea să nu depăşească 10 ani; în situaţia achiziţionării de autovehicule adaptate special pentru transportul persoanelor cu handicap netrasferabile, dependente de scaunul cu rotile, valoarea creditului nu poate depăşi 20.000 euro, perioada de rambursare fiind de 15 ani - detalii la adresa juridic\_contencios@dgaspc3.ro ;
* **scutire de la plata impozitului/ taxei pentru clădirea (şi terenul** **aferent**) de domiciliu + **scutire de la plata impozitului pentru un singur mijloc de transport a** reprezentanţilor legali, pe perioada în care au în îngrijire, supraveghere şi întreţinere minori cu handicap grav - la Direcția de Impozite și Taxe Locale;
* **asistenţă medicală gratuită, inclusiv medicamente gratuite**, atât pentru tratamentul ambulatoriu, cât şi pe timpul spitalizării, în cadrul sistemului de asigurări sociale de sănătate, în condiţiile stabilite prin contractul-cadru-medicul de familie/medicul specialist;
* **dispozitive medicale gratuite** în ambulatoriu, conform listei şi în condiţiile prevăzute în contractul-cadru - Casa de Asigurări de Sănătate a Municipiului Bucureşti;
* **gratuitate pentru obţinerea documentelor medicale şi pentru evaluările medicale şi psihologice** solicitate în vederea întocmirii dosarului de evaluare complexă pentru persoanele care solicită încadrarea în grad de handicap;
* **servicii gratuite de cazare şi masă şi pentru însoţitorul minorului cu handicap grav** în unităţile sanitare cu paturi, sanatorii şi staţiuni balneare, la recomandarea medicului de familie ori a medicului specialist;
* **un bilet gratuit de tratament balnear**, **în cursul unui an**, pe baza programului individual de reabilitare şi integrare socială şi a recomandării medicului de familie sau a medicului specialist - detalii la Casa Locală de Pensii;
* **acordarea unei camere de locuit, suplimentar** faţă de normele minimale de locuit prevăzute de lege, pe baza contractelor de închiriere pentru locuinţele care aparţin domeniului public sau privat al statului ori al unităţilor administrativ-teritoriale ale acestuia - detalii la spatiulocativ@primarie3.ro;
* **scutirea de la plata chiriei pentru suprafeţele locative** cu destinaţie de locuinţe deţinute de stat sau de unităţile administrativ-teritoriale ale acestuia şi care sunt în folosinţa acestor persoane - detalii la spatiulocativ@primarie3.ro.

**Obligaţii: să aducă la cunoştinţa Direcţiilor Generale de Asistenţă Socială şi Protecţia Copilului, în termen de 48 ore de la luarea la cunoştinţă, orice modificare** cu privire la gradul de handicap, domiciliu sau reşedinţă, stare materială şi alte situaţii **de natură să modifice acordarea drepturilor**.

*Alte informații suplimentare precum si tipizatele corespunzatoare le puteti accesa pe site-ul <https://dgaspc3.ro/servicii-dgaspc/ajutoare-sociale/copii-si-persoane-adulte-cu-handicap/> sau la adresa de email facilitatihandicap@dgaspc3.ro*